**Priručni aparat za gašenje požara**

**Pribor:** plastična bočica od 0,5 l, injekcijska štrcaljka od 10 ml

**Kemikalije:** soda bikarbona, alkoholni ocat, detergent za pranja posuđa

Postupak:

1. Na plastičnoj bočici izbuši rupu na polovici njene visine
2. Na čepu bočice izbuši rupu , tako da možeš kroz njega provući injekcijsku štrcaljku
3. Kad kroz čep provučeš štrcaljku, još dodatno učvrsti vrućim ljepilom ili plastelinom
4. U bočicu ulij vodovodnu vodu do ¼ njenog volumena, stavi dvije žličice sode bikarbone i malo detergenta za pranje posuđa
5. U injekcijsku štrcaljku navuci do vrha alkoholni ocat

Priručni aparat za gašenje požara je spreman za upotrebu.

Najbolje da ga isprobaš negdje vani.

Okreni rupicu na bočici od sebe i naglo spusti klip na injekcijskoj štrcaljki.

Radi dobivanja što boljeg mlaza možeš mijenjati omjere sode bikarbone i količinu vode u bočici.